CELEX: C2007/199/05
Language: et
Date: 2007-08-25 00:00:00
Title: Kohtuasi C-369/04: Euroopa Kohtu (suurkoda) 26. juuni 2007 . aasta otsus (VAT and Duties Tribunal, London'i (Ühendkuningriik) eelotsusetaotlus) — Hutchison 3G UK Ltd, mmO 2 plc, Orange 3G Ltd, T-Mobile (UK) Ltd, Vodafone Group Services Ltd versus Commissioners of Customs & Excise (Kuues käibemaksudirektiiv — Maksustatavad tehingud — Mõiste majandustegevus — Artikli 4 lõige 2 — Selliste litsentside andmine, mis võimaldavad kasutada telekommunikatsiooniteenusteks eraldatud raadiosagedusspektrist ühte kindlaksmääratud osa)

25.8.2007   
            
            
               ET
            
            
               Euroopa Liidu Teataja
            
            
               C 199/3
            
         Euroopa Kohtu (suurkoda) 26. juuni 2007. aasta otsus (VAT and Duties Tribunal, London'i (Ühendkuningriik) eelotsusetaotlus) — Hutchison 3G UK Ltd, mmO2 plc, Orange 3G Ltd, T-Mobile (UK) Ltd, Vodafone Group Services Ltd versus Commissioners of Customs & Excise
   (Kohtuasi C-369/04) (1)
   
   (Kuues käibemaksudirektiiv - Maksustatavad tehingud - Mõiste „majandustegevus’ - Artikli 4 lõige 2 - Selliste litsentside andmine, mis võimaldavad kasutada telekommunikatsiooniteenusteks eraldatud raadiosagedusspektrist ühte kindlaksmääratud osa)
   (2007/C 199/05)
   Kohtumenetluse keel: inglise
   Eelotsusetaotluse esitanud kohus
   VAT and Duties Tribunal, London
   Põhikohtuasja pooled
   
      Hagejad: Hutchison 3G UK Ltd, mmO2 plc, Orange 3G Ltd, T-Mobile (UK) Ltd, Vodafone Group Services Ltd
   
      Kostja: Commissioners of Customs & Excise
   Kohtuasja ese
   Eelotsusetaotlus — VAT and Duties Tribunal, London — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 4 lõigete 1, 2 ja 5 tõlgendamine — „Majandustegevuse” mõiste — Avalik-õigusliku organisatsiooni tegevus või tehingud, mida see teeb ametivõimuna — Mobiilside operaatoritele sageduskanali jagamine pakkumismenetluse teel
   Resolutiivosa
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 4 lõikeid 1 ja 2 tuleb tõlgendada nii, et riigi reguleeriva asutuse poolt, kes vastutab spektri määramise eest, selliste litsentside nagu kolmanda põlvkonna mobiilside (UMTS) litsentside andmine telekommunikatsiooniseadmete kasutamise õiguste enampakkumisele panemise teel, ei kujuta endast majandustegevust selle sätte mõttes ja järelikult ei kuulu selle direktiivi kohaldamisalasse.
   
      (1)  ELT C 273, 6.11.2004.